**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL pavadinimų gatvĖMS SUTEIKIMO IR PIEVŲ G. GEOGRAFINIŲ CHARAKTERISTIKŲ PAKEITIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290, Nr. 137-5379; 2009, Nr. 77-3165; 2010, Nr. 25-1177, Nr. 51-2480, Nr. 86‑4525) 16 straipsnio 2 dalies 34 punktu, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio  25 d. įsakymu Nr. 1V-57 (Žin., 2011, Nr. 12‑541), 5 punktu ir atsižvelgdama į Žymių žmonių, istorinių datų, įvykių įamžinimo ir gatvių pavadinimų suteikimo komisijos posėdžio 2012 birželio 26 d. protokolą Nr. (20.4)-TAR1-67, Klaipėdos miesto savivaldybės taryba nusprendžia:

1. Suteikti Klaipėdos miesto savivaldybės administracijos direktoriaus 2012 m. kovo 7 d. įsakymu Nr. AD1-488 „Dėl žemės sklypų, kurių kadastriniai numeriai 2101/0036:88 ir 2101/0036:25, buvusiame Barškių kaime, Klaipėdoje, detaliojo plano patvirtinimo“ patvirtintu detaliuoju planu suplanuotai gatvei, pažymėtai taškais Nr. 1–2, pavadinimą – Peleikių g. (1 priedas).

2. Suteikti Klaipėdos miesto savivaldybės administracijos direktoriaus 2011 m. lapkričio 17 d. įsakymu Nr. AD1-2312 „Dėl žemės sklypų (kadastriniai numeriai 2101/0036:157, 2101/0036:65, 2101/0036:38) buvusiame Barškių kaime, Klaipėdoje, detaliojo plano patvirtinimo“ patvirtintu detaliuoju planu suplanuotai gatvei, pažymėtai taškais Nr. 3–4, pavadinimą – Klausmylių g. (1 priedas).

3. Pakeisti Pievų g. geografines charakteristikas (2 priedas).

4. Įpareigoti Klaipėdos miesto savivaldybės administracijos Miesto ūkio departamento Miesto tvarkymo skyrių organizuoti gatvių pavadinimų lentelių gamybą.

5. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

Šis sprendimas gali būti skundžiamas Klaipėdos apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Marija Buivydienė, tel. 39 63 18

2012-07-05